 Hadaba xukuumada Madaxweyne Rayaale ee xeerkan dabada ka wada waxa lama huraana inay ka fiirsato waxyaabaha dhantaali kara hanaanka geedi socodka Dumuraadiyada, waana inanay iska indho tirin xaqiiqda dhabta ah iyo ujeedooyinka laga lahaa halgankii xinjiraha dhiiga badani ku daatay inay ahaayeen waxa lagu taamayay xoriyad iyo madaxbanaani, taasuna ay tahay tiirarka ugu waaweyn ee nidaamka Dumuqraadiga, iyadoo aanay jirin sabab keenta baahi loo qabo samaynta xeer saxaafadda lagu dabro, balse haddii ay xukuumadu meelmariso xeerka xakamaha saxaafadda waa inay ogaato inaan dunidu ka dhegeysanayn citiraafka aynu ka sugayno Beesha caalamka, isla markaana waa inay dusha u ritaan Xukuumada Madaxweyne Rayaale wixii uu dhibaato ku keeno xeerkaasi hanaanka iyo geedi socodka nidaamka dumuqraadiga ah ee ka hir galay Somaliland tan iyo intii ay xoriyadeeda la soo noqotay, taasoo ay indhaha caalamka ku soo jiidatay. 